burgasdotpro/wikipedia huggingface dataset:
.zr

.zr bola internetová národná doména najvyššej úrovne pre Zair. Pretože sa však Zair v roku 1997 premenoval na Konžskú demokratickú republiku, pôvodná doména .zr bola zrušená a nahradila ju doména .cd.
Dávid (Michelangelo)

Dávid je renesančné sochárske dielo Michelangela Buonarotiho z rokov 1501 – 1504. Znázorňuje biblického Dávida tesne pred súbojom s Goliášom. Dielo objednala florentská Signoria zmluvou z 16. augusta 1501. 
Po dokončení bola socha umiestnená najprv pri vchode do Palazza Vecchio, florentskej radnice; v súčasnosti je originál umiestnený v miestnom múzeu Galleria dell'Accademia. K výberu miesta bola 25. januára 1504 zvolaná komisia, ktorej členmi boli aj Andrea della Robbia, Sandro Botticelli, či Leonardo da Vinci. 
Michelangelo vo svojom diele dokonale znázornil proporcie ľudského tela a v súčasnej dobe je toto sochárske dielo označované za jedno z najlepších sochárskych vyobrazení mužského tela v renesančnom štýle.
Za sochu Dávida údajne dostal 900 zlatých dukátov, čo vraj bolo viac než zarobil iný súdobý vrcholný umelec Leonardo da Vinci za celý svoj život.
.bv

.bv je internetová národná doména najvyššej úrovne určená pre Bouvetov ostrov. Ten je však neobývaný a navyše je nórskym teritóriom, je preň teda teoreticky pripravená nórska ccTLD .no.
Externé odkazy.
WHOIS
Advocatus diaboli

Advocatus diaboli (v lat. doslova „diablov advokát“) môže byť:
Hrad Starý Jičín

Starý Jičín je zrúcanina hradu nad rovnomennou obcou Starý Jičín v okrese Nový Jičín v Moravskosliezskom kraji. 
Hrad vznikol na prelome 12. a 13. storočia, prvá písomná zmienka o ňom pochádza z roku 1240. Bol postavený na mieste pôvodnej drevenej tvrdze a vďaka svojej strategickej polohe a širokému výhľadu do okolia plnil predovšetkým vojenskú úlohu pri ochrane tzv. Jantárovej cesty do Poľska.
Tuľčyn

Tuľčyn (; ; ; ; ) je mesto na Ukrajine v Tuľčynskom rajóne vo Vinnyckej oblasti. V roku 2012 tu žilo 15920 obyvateľov.
Mesto leží v južnej časti historického regiónu Podolie. V meste sa nachádza rad potravinárskych podnikov a ľahký priemysel.
Ivan Wernisch

Ivan Wernisch (* 18. jún 1942, Praha) je český básnik, spisovateľ, novinár a prekladateľ.
Život.
Maturoval v roku 1959 na keramickej priemyselnej škole v Karlových Varoch. Už počas tohto štúdia začal uverejňovať svoje básne v časopisoch "Host do domu" a "Tvář". Keďže sa angažoval v procese spojenom s rokom 1968, stal sa v období normalizácie zakázaným autorom a jeho diela vychádzali iba samizdatom, alebo v exile. V roku 2012 mu bola za celoživotné dielo udelená "Státní cena za literaturu". Z prvého manželstva má syna Michala.
Dielo.
Jeho poézia je typická snovosťou, kedy autor premieta do veršov zlomky skutočnosti, a celkovo zanecháva v čitateľovi pocit snového záznamu. Básne sú tiež menej lyrické. Často sa v jeho básňach objavujú neologizmy. V 80. rokoch sa jeho dielo vyznačuje pribúdajúcimi tragickými životnými skúsenosťami v prostredí rozpadajúceho sa komunizmu, ktoré vyúsťujú v existencializmus. Jeho verše do hudobnej podoby previedol Mikoláš Chadima.
Skupina The Plastic People of the Universe hrala Wernischove texty zhudobnené Milanom Hlavsom: "Šel pro krev", "Prasinec", "Moucha v ranním pivě", "Papírový hlavy" (album "Hovězí porážka", nahrávky z rokov 1982-1984, vyšlo 1992) a "Ruka", "Podél zdi a doleva" (album "Půlnoční myš", nahrávky 1985-1986, vyšlo 1987 vo Veľkej Británii, 2001 v Česku).
Okrem vlastnej tvorby prekladá z nemčiny, francúzštiny, taliančiny, flámčiny, ruštiny a latinčiny.
Jeho knihy vyšli v prekladoch v Nemecku, Taliansku, Francúzsku, Poľsku, na Ukrajine a v USA.
Litecoin

Litecoin je internetová kryptomena, pomocou ktorej je možné platiť prostredníctvom úplne decentralizovanej P2P siete. Litecoin vznikol 7. októbra 2011, maximálny počet jeho mincí je 84 miliónov. V novembri 2013 dosiahol Litecoin trhový strop 1 miliardu dolárov. V auguste 2021 bola kapitalizácia Litecoin 12,2 miliardy dolárov.
Hlavnou výhodou litecoinu, podobne ako aj ostatných kryptomien, je plná decentralizácia, teda je navrhnutá tak, aby nikto nemohol menu akokoľvek ovplyvňovať, falšovať, kontrolovať peňažné toky alebo spôsobovať infláciu a neexistuje žiadny centrálny bod, ktorý by mohol o sieti rozhodovať. Litecoin, podobne ako bitcoin, je deflačná mena, teda jej hodnota s časom narastá.
V máji 2017 bola v softvéri Litecoin aktivovaná podpora SegWit. V septembri 2017 prebehli prvé atómové transakcie. Do 4 dní boli uskutočnené transakcie medzi Litecoin a Decred, Litecoin a Vertcoin, Litecoin a Bitcoin. 
Vďaka rýchlym a lacným transakciám začal Litecoin prijímať aj jeden z najväčších e-shopov v strednej Európe Alza.cz.
Mikoláš Chadima

Mikoláš Chadima (* 9. september 1952, Cheb) je český spevák, saxofonista a multiinštrumentalista. 
Od roku 1975 bol členom skupiny Elektrobus, ktorá bola inšpirovaná Frankom Zappom. V roku 1976 sa stal členom skupiny Extempore. Od osemdesiatych rokov hrá so skupinou MCH Band. Hosťoval tiež so skupinami Zikkurat, Mňága a Žďorp, Umělá hmota, Praprecedens a ďalšími. Zhudobnil tiež niekoľko textov od Ivana Wernischa. Jedna z jeho skladieb je tiež zachytená v prvej časti magazínu RēR Quarterly s názvom "Re Records Quarterly Vol.1 No.1".
Česko-slovenská hokejová liga 1958/1959

Sezóna 1958/1959 bola 16. ročníkom Česko-slovenskej hokejovej ligy. Hrala sa pod názvom I. liga. Súťaž mala 12 účastníkov. Majstrom sa stalo družstvo TJ SONP Kladno. Vypadli družstvá TJ Slavoj České Budějovice a TJ Spartak GZ Královo Pole. Postúpili družstvá TJ Jiskra SZ Litvínov a TJ Tatran Opava.
Hostýnské vrchy

Hostýnské vrchy je vysočina na východnej Morave a predstavuje geomorfologický podcelok Hostýnsko-vsetínskej hornatiny. Patrí do Vonkajších Západných Karpát, podcelku Západných Beskýd a od Vsetínskych vrchov sú oddelené údolím Vsetínskej Bečvy.
Značná časť Hostýnských vrchov je zalesnená a najvyšším vrcholom je Kelčský Javorník (). Ďalším významným vrcholom je Hostýn (), ktorý je najvýznamnejším pútnickým miestom mariánskeho kultu v Česku a ktorý dal pohoriu meno. Vodné toky prameniace v pohorí odvádzajú vodu do Moravy.
Vysočina je obkolesená pásom zníženín, ktorých súčasťou je Moravská brána a Hornomoravský úval. Juhozápad tvorí Kelčská pahorkatina, Holešovská plošina. Severovýchodná časť Hostýnských vrchov je trochu nižšia. Táto oblasť je vymedzená údoliami Juhyně a Ratibořky. Rozsochy zostupujú až po údolie Vsetínskej Bečvy. Západná a južná časť Hostýnských vrchov sa výrazne člení na pásma chrbtov, rozdelená údoliami Juhyně, Moštěnky, Rusavy a Dřevnice na kratšie úseky. Najvýraznejšou je severozápadná časť, kde tiež leží najvyšší vrchol Kelčský Javorník aj Hostýn. Pre južné pásmo sú typické veľmi úzke, často aj skalnaté chrbty, ako je na východe ležiace Drastihlava, Humenec a Ondřejovská.
Martin Réway

Martin Réway (* 24. január 1995, Praha) je slovenský hokejový útočník. Vďaka jeho kombinačným schopnostiam a periférnemu videniu ho prirovnávali k Žigmundovi Pálffymu.
Klubový hokej.
Narodil sa v Prahe slovenským rodičom, s hokejom začínal v mužstve HC Slavia Praha, kde pôsobil do svojich 14 rokov. Po presťahovaní sa na Slovensko začal v sezóne 2008/09 hrávať za MHK Dolný Kubín v rámci jeho mužstva do 18 rokov. Od ročníka 2010/11 pôsobil v mužstve MHC Mountfield Martin, ďalšiu juniorskú sezónu odohral v HC Sparta Praha, následne dva roky za Gatineau Olympiques v QMJHL. Pred ročníkom 2014/15 ho angažovala HC Sparta Praha. V mužstve sa stal najproduktívnejším hráčom a vedenie mu v októbri 2015 ponúklo nový kontrakt, ktorý však odmietol podpísať a požiadal o výmenu. Následne ho vedenie vyradilo z mužstva. Réway uzavrel zmluvu so švajčiarskym klubom HC Fribourg-Gottéron. 23. januára 2016 utrpel otras mozgu, kvôli ktorému mesiac nehral.
Reprezentácia.
Na MS do 20 rokov 2014 bol lídrom slovenského mužstva, ktoré obsadilo 8. miesto. O rok neskôr na MS do 20 rokov 2015 bol kapitánom, Slovensko prekvapujúco vybojovalo bronzové medaily, keď v zápase o bronz porazilo Švédsko. Réway sa stal najproduktívnejším hráčom Slovenska, keď v 7 zápasoch zaznamenal 4 góly a 5 asistencií.
Na seniorskom svetovom šampionáte debutoval v roku MS 2014, keď ho nominoval Vladimír Vůjtek, zaznamenal tri asistencie. Slovensko nepostúpilo do štvrťfinále a obsadilo 9. miesto. Nový reprezentačný tréner Zdeno Cíger ho nominoval ho na MS 2016.
Vodnopólová extraliga mužov 2013/14

Vodnopólová extraliga mužov v sezóne 2013/14 bol 22. ročník extraligy vodnopólistov, najvyššej vodnopólovej súťaže mužov na Slovensku, kontrolovanej Slovenským zväzom vodného póla (SZVP). Oproti minulej sezóne sa počet účastníkov znížil o 2 družstvá. Svoj prvý titul získalo družstvo ŠKP Modrí Draci Košice-Staré Mesto. Súťaž opäť niesla mediálny názov Pharma Group vodnopólová extraliga mužov.
Systém súťaže.
Po odohraní základnej časti (ZČ) jedenkrát doma a vonku nasledovala pre družstvá na 1.4. mieste nadstavbová časť. Uskutočnili sa iba 2 nadstavbové turnaje organizované u dvoch najlepšie postavených tímov po ZČ, v ktorých sa im nezapočítavali body po ZČ, ale iba tzv. bonifikačné body. Každý zápas musel mať v tejto fáze súťaže víťaza. Za nadstavbovou časťou absolvovali družstvá play-off, v ktorých sa im započítavali body zo vzájomných zápasov. V play-off sa zmenil doterajší systém súťaží, keď sa duely sa hrali na 4 víťazné stretnutia. Prvé zápasy play-off sa začínali u horšie postavených tímov. Družstvá, ktoré skončili po ZČ na 5. a 6. mieste, odohrali 5 turnajov spolu s trojicou družstiev: KVP Komárno, KVP Kúpele Piešťany a PVK Vrútky, v tzv. B skupine o dve postupové miesta v nasledujúcej sezóne extraligy. 
Výsledky.
Nadstavbová časť.
Skupina B.
Do nasledujúceho ročníka extraligy postúpili 2 najlepšie družstvá.
John Bassett McCleary

John Bassett McCleary je americký novinár, ktorý pochádza z rodiny novinárov už v tretej generácii. Študoval v „Monterey Peninsula College“ v Kalifornii, „Santa Barbara City College“ a v University of California v Los Angeles. Je aj spisovateľom, filmovým architektom, fotografuje pre noviny, pracuje vo vydavateľskom a reklamnom priemysle. 
John Mc Cleary je pamätníkom hnutia kontrakultúry 60. a 70. rokov, zúčastňoval sa na Pop festivale v Monterrey. Osobne stretával osobnosti ako skupina Doors, Jimi Hendrix, Rolling Stones a Tina Turner. Bol tiež protivojnovým aktivistom a fotografoval protivojnové demonštrácie. Precestoval väčšinu centier hnutia hippies, komún v USA a v Európe. Podnikol cesty do Afganistanu, Grécka, Indie, Londýna, Greenwich Village, Big Sur a Haigh-Ashbury.
Žije v Montereyskom zálive s manželkou Joan Jeffers Mc Clearyovou (príbuznou básnika Robinsona Jeffersa) a dcérou Siobhan.
Korytnica (minerálna voda)

Korytnica je stredne mineralizovaná prírodná minerálna voda, chudobná na minerálne soli. Pochádza zo zdroja, ktorý sa nachádza v osade Korytnica-kúpele v Nízkych Tatrách.
Charakteristika.
Voda je špecifická optimálnym pomerom vápnika a horčíka, no predovšetkým nízkym obsahom sodíka, čím je vhodná na každodenné použitie aj pre ľudí s vysokým krvným tlakom, cukrovkou či športovcov. Je k dispozícii aj ako prírodná liečivá voda, ktorá je vďaka vyššiemu obsahu železa a nízkemu obsahu soli vhodná pri liečbe chorôb tráviaceho ústrojenstva, porúch látkovej výmeny, osteoporózy a anémie.
Milko

Milko môže byť:
Okresný úrad

Okresný úrad môže byť:
Poznámka.
Úrady na čele okresov:
Miloš Jiránek

Miloš Jiránek, používal aj pseudonym Václav Zedník, (* 19. november 1875, Lužec nad Vltavou – † 2. november 1911, Praha) bol český maliar, výtvarný kritik, literát a prekladateľ. V maliarskom diele bol ovplyvnený impresionizmom.
Životopis.
Študoval na Filozofickej fakulte UK a na pražskej Akadémii výtvarných umení (1894-1899) u M. Pirnera a Vojtecha Hynaisa. Jeden čas býval na Hradčanoch v Lumbeho vile, odkiaľ potom tiež maľoval netradičné pohľady na blízky Pražský hrad.
Lumbeho vila

Lumbeho vila je neskoro klasicistický objekt, ktorý sa nachádza v severozápadnej časti pražských Hradčian na ulici „U Brusnice“, západným smerom od Jazdiarne Pražského hradu, severne od horného konca Jelenej priekopy neďaleko od hradčianskeho Nového sveta. Od roku 2005 ju užíval prezident ČR Václav Klaus, ktorý tu býval so svojou manželkou Liviou Klausovou. Od roku 2013 ju užíva jeho nástupca, prezident Miloš Zeman.
História.
Ide o miesto, ktoré kedysi slúžilo aj ako pohrebisko. Archeologickými prieskumami tu boli potvrdené hroby pochádzajúce už z 10. storočia, išlo zrejme o príslušníkov vtedajšieho kniežacieho ranostredovekého dvora.
V minulosti tu bola cisárska bažantnica a iné pomocné hospodárske budovy, ktoré tu nechal vybudovať Rudolf II. Habsburský. Súbor priliehal k blízkemu hospodárskemu dvoru, ktorý sa nachádzal v tesnej blízkosti Jazdiarne Pražského hradu.
Dom s popisným číslom 188 zakúpil v roku 1852 od Heliodora Heindla pražský politik a lekár Karel Lumbe. Na začiatku 20. storočia v ňom býval maliar Miloš Jiránek, ktorý tu tiež namaľoval niekoľko nevšedných pohľadov na neďaleký Pražský hrad. Okolité pozemky sú dodnes známe pod názvom „Lumbeho záhrady“, tie patrili bratovi Karla Lumbeho, profesorovi Josefovi. Od dedičov Karla Lumbeho dom aj s pozemkami v roku 1925 odkúpil československý štát. Objekt potom dlhé roky slúžil rôznym účelom: bývali v ňom zamestnanci hradu, slúžil aj ako skladisko. V minulosti bol objekt tak veľmi schátraný, že sa uvažovalo o jeho demolácii. V 90. rokoch 20. storočia, kedy na Pražskom hrade úradoval prezident Václav Havel, bol prebudovaný na ubytovňu určenú pre oficiálne štátne návštevy.
Súčasnosť.
Na začiatku 21. storočia, v roku 2004 si objekt za svoje bydlisko vybral vtedajší prezident Českej republiky Václav Klaus. Český štát nechal s nákladmi 52 miliónov korún chátrajúci objekt prebudovať na reprezentatívne sídlo hlavy štátu.
Love Me Again

„Love Me Again“ je skladba anglického soulového speváka Johna Newmana. Bola vydaná vo na digitálne stiahnutie v Európe dňa 17. mája 2013, okrem Spojeného kráľovstva, kde bola vydaná dňa 30. júna 2013 ako hlavný singel z jeho debutového štúdiového albumu "Tribute". Skladbu zložili Newman a Steve Booker, pričom producentmi boli Booker a Mike Spencer.
V populárnej kultúre.
Skladba „Love Me Again“ je použitá v soundtracku videohry "FIFA 14".
Cyklistické trasy na Slovensku

Cyklistické trasy na Slovensku sú značené smerovými dopravnými značkami podľa Vyhlášky č. 30/2020 Z. z., resp. TP 085 ("Navrhovanie cyklistickej infraštrukúry"), pre turistické cyklotrasy sa využíva STN 01 8028 "Cykloturistické značenie".
Cyklodopravné trasy majú označenie, ktoré si určujú jednotlivé obce, mestá, či regióny samostatne (napr. Bratislava využíva písmeno R pre radiály, O pre okruhy a S pre spojky + číslo trasy).
Každá cykloturistická trasa je označená jednou zo štyroch farieb (červená, modrá, zelená a žltá) a číslom. Červená farba a trojmiestne číslo označuje diaľkovú cyklomagistrálu. Štvormiestne číslo a jedna zo zvyšných farieb ostatné cyklotrasy. V niektorých oblastiach Slovenska či mestách (napr. v Bratislave) sa nachádzajú cyklotrasy značené ešte podľa starších systémov (ktoré vznikli pred schválením technickej normy).
Medzinárodné trasy.
Slovenskom prechádzajú tri trasy z celoeurópskej siete EuroVelo.
EuroVelo 6.
Cyklotrasa Od Atlantiku k Čiernemu moru vedie z Nantes do Constanty a má dĺžku 4 448 km.
Na Slovensku je vyznačená od Bratislavy po Štúrovo a prakticky totožná s Dunajskou cyklistickou cestou.
EuroVelo 11.
Východoeurópska trasa vedie z Nordkappu do Atén a má dĺžku 5 984 km. Na Slovensku nie je vyznačená.
EuroVelo 13.
Trasa železnej opony, vedie od Barentsovho mora k Čiernemu moru a je dlhá 10 400 km. Na Slovensku je vyznačená z Moravského Svätého Jána do Bratislavy.
Cyklomagistrály.
Cyklomagistrály sú značené zvyčajne červenou farbou. Nasledujúci zoznam obsahuje existujúce aj plánované cyklotrasy, ktoré ešte nemusia byť vyznačené v teréne.
Poznámka k tabuľke: TYP: C - cestný bicykel , H - horský bicykel
Regionálne cyklotrasy.
Sú značené:
Miestne cyklotrasy.
Jednotlivé mestá na Slovensku majú vlastné siete značených cyklotrás.
Okresný úrad (Slovensko)

Okresný úrad je resp. bol názov štátneho úradu na čele okresu na Slovensku v období 19231944/45, 19902003 a od októbra 2013 dodnes. Do roku 1922 sa obdobný úrad volal slúžnovský úrad a v rokoch 1944/45 – 1990 sa volal okresný národný výbor.
Okresný úrad od roku 2013.
Základná charakteristika.
Okresné úrady 1. októbra 2013 nahradili dovtedajšie obvodné úrady.
Okresný úrad je miestny orgán štátnej správy a preddavková organizácia Ministerstva vnútra SR. Riadi ho prednosta okresného úradu, ktorého vymenúva a odvoláva vláda Slovenskej republiky na návrh ministra vnútra.
Všeobecne záväzné právne predpisy okresných úradov sa označujú názvom vyhláška.
Pôsobnosť.
Okresné úrady, ktoré nie sú okresnými úradmi v sídle kraja, sú zodpovedné za nasledujúce úseky štátnej správy: civilná ochrana obyvateľstva a riadenie štátu v krízových situáciách mimo času vojny a vojnového stavu, hospodárska mobilizácia, kataster nehnuteľností, obrana štátu, starostlivosť o životné prostredie, cestná doprava a pozemné komunikácie, poľnohospodárstvo, lesné hospodárstvo, poľovníctvo a pozemkové úpravy, všeobecná vnútorná správa, živnostenské podnikanie
Okresné úrady v sídle kraja:
Všetky okresné úrady v rozsahu svojej pôsobnosti majú spolupracovať s inými miestnymi orgánmi štátnej správy, vyšším územným celkom a obcami v ich územnom obvode; môžu spolupracovať s obdobnými orgánmi verejnej správy iných štátov
Sídla a územné obvody okresných úradov.
Územným obvodom tzv. okresných úradov v sídle kraja je celý kraj a ich sídlom je sídlo (hlavné mesto) kraja.
Sídla a územné obvody ostatných okresných úradov sú nasledujúce:
Vysvetlivky:
EuroVelo 6

EuroVelo 6 (EV6), "Riečna cyklotrasa" (po anglicky The Rivers Route), je diaľková cyklomagistrála siete EuroVelo vedúca v dĺžke 3653 km pozdĺž viacerých veľkých európskych riek — väčšiny Loiry, časti Saôny, krátkej časti horného toku Rýnu a takmer celej dĺžky druhej najväčšej európskej rieky Dunaj — čím spája francúzske atlantické pobrežie s rumunským mestom Konstanca pri Čiernom mori.
Časť pozdĺž Dunaja je známa tiež ako Dunajská cyklistická cesta.
Abú Rajhán Muhammad ibn Ahmad Bírúní

Abú Rajhán Muhammad ibn Ahmad Bírúní (iné verzie mena pozri nižšie; * 15. september 973, Chórezm – † 13. december 1048, Gazna) bol všestranný stredoázijský vedec, matematik, geograf, historik a jeden z najlepších astronómov stredovekej arabskej vedy.
Meno.
Meno sa vyskytuje (resp. prepisuje) vo viacerých podobách, najmä:
Namiesto tvaru "Abú ar-Rajhán" sa vždy môže alternatívne použiť prepis Abu 'r-Rajhán alebo Abu-r-Rajhán alebo Abú al-Rajhán alebo Abul-Rajhán a podobne (porovnaj abú (meno)).
Arabská veda.
V 7. storočí začali Arabi preberať od Sýrčanov a byzantských Grékov dedičstvo antickej vedy, ktorú dokázali zdokonaliť a rozvinúť, takže od polovice 8. do polovice 13. storočia tzv. arabská veda značne prevyšovala európsku. Rovnako ako neskôr európskych učencov aj Arabov tak oslnila dokonalosť antických teórií, že sa na nich len zriedka odvážili niečo meniť. Napriek tomu Bírúní ako prvý zapochyboval o správnosti Ptolemaiovho modelu. Al-Bírúní bol Peržan. Dokázal využiť myšlienkové bohatstvo gréckej, perzskej, arabskej aj indickej civilizácie.
Život.
Bírúní sa narodil v meste Chórezm pri Aralskom jazere 15. septembra 973 a začal žiť v starodávnej Buchare, v tom istom čase, keď v nej pôsobil aj jeho slávny súčasník a priateľ Avicenna. Neskôr ho získal pre svoj dvor sultán Mahmúd z Gazny. Zúčastnil sa s ním na dobyvateľských výpravách, na ktorých mohol dôkladne poznávať miestnu vedu a filozofiu. Zomrel 13. decembra 1048 v Gazne.
Dielo.
V spise "Pamätníky dávnych pokolení" systematicky porovnal kalendáre rôznych ázijských národov, čím umožnil prepočítavanie dátumov z jedného kalendára do druhého. V tomto spise sa zmienil aj o pohybe Zeme. Je možné, že ho inšpirovali poznatky získané v Indii. Pochyboval o správnosti zložitého Ptolemaiovho modelu. Uvažoval o tom, prečo by sa mal celý vesmír otáčať okolo Zeme, keď sa pohyb Slnka a hviezd dá omnoho ľahšie vysvetliť dennou rotáciou Zeme okolo svojej osi. Bírúní predpokladal aj ďalší obežný pohyb Zeme a zrejme sa priblížil k vytvoreniu heliocentrického systému. Jeho "Kniha perál" obsahuje najdokonalejší prehľad stredovekej mineralógie. Pomocou Archimedovej hydrostatickej metódy veľmi presne určil mernú hmotnosť deviatich rôznych kovov. Podľa jeho poznámok sa predpokladá, že napísal asi 113 diel, z ktorých sa však zachovali len zlomky.
Pšurnovice

Pšurnovice je mestská časť mesta Bytča. 
Polohopis.
Nachádza sa asi 3 km severozápadne od centra mesta. Obcou preteká Pšurnovický potok, ktorý je pravostranný prítok Váhu, meria 6,1 km a je tokom III. rádu.
Dejiny.
Obec vznikla pravdepodobne v roku 1592.
Občianska vybavenosť.
V roku 2001 v obci postavili oderný rímskokatolícky Kostol nanebovzatia Panny Márie. Bol vysvätený pomocným biskupom z Nitry ThDr. Mons. Mariánom Chovancom 11. augusta 2001.
Showtek

Showtek je holandská EDM dvojica, ktorej členmi sú bratia Sjoerd a Wouter Janssenovci. Hudbu začali produkovať v roku 2001, pričom začali tvoriť v žánri techno, neskôr hardstyle a tiež progresívny/electro house. V decembri 2013 založili vlastné vydavateľstvo Skink Records, ktoré patrí pod vydavateľstvo Spinnin' Records.
Ján Literát z Madočian

Ján Literát z Madočian (* ?† 26. september 1390) bol slovenský zeman, známy falzifikátor a notár liptovskej stolice.
O živote stredovekého falšovateľa Jána Literáta z Madočian, dnes už neexistujúcej osady, ktorá sa neskôr stala súčasťou obce Liptovská Teplá, sa nezachovalo veľa detailov. Stal sa známy vďaka falzifikácii donačných listín, ktoré v 14. storočí dokonca vyvolali potrebu overenia pravých listín a vznik tzv. Liptovského a turčianskeho registra. Vyhotovenie falošných listín bola v stredoveku mimoriadne náročná činnosť vyžadujúca si nielen vedomosti, ale aj značnú zručnosť. Zároveň za falzifikáciu bol prísny trest konfiškácie celého majetku a trest smrti. Pri prehliadke Literátovej kúrie v roku 1390 boli nájdené falošné pečate uhorských kráľov, kapitúl a konventov, ktoré vydávali listiny. Na stoličnom súde vo Svätej Mare sa k svojej činnosti priznal. Bol odsúdený na trest smrti upálením.
Tejto problematike sa venoval okrem iného aj významný slovenský historik Alexander Húščava, ktorý vydal monografiu s názvom "Ján Literát a liptovské falzá". O Jánovi Literátovi bol natočený životopisný film režisérom Jánom Zemanom v roku 1983.
Bongo Bong

„Bongo Bong“ je prvý sólový singel španielsko-francúzskeho hudobníka Manu Chaa, z jeho albumu "Clandestino". Je to jeho najúspešnejšia a najznámejšia skladba a je remakeom skladby „King of Bongo“ od Manu Negru z roku 1991. Tá má korene v skladbe „King of the Bongo Bong“ od trubkára Roya Eldridgea.
Skladba bola tiež remixovaná breakbeatovou skupinou Cut &amp; Run a drum and bassovou dvojicou Deekline &amp; Ed Solo.
Kyrnasivka

Kyrnasivka (; ) je sídlisko mestského typu na Ukrajine v Tuľčynskom rajóne Vinnyckej oblasti. Žije tu 5334 obyvateľov.
Breakstep

Breakstep alebo tiež breakbeat garage je štýl hudby, ktorý vznikol z UK garage scény, pričom výrazne ovplyvnil vývoj žánru dubstep.
História.
Breakstep vznikol zo zvuku žánru 2-step garage, ale obsahuje basové linky štýlu drum and bass. Prelom tohto štýlu nastal v roku 1999, kedy sa predalo 15 000 kópií skladby „I Don't Smoke“ od britského prducenta Deekline, a ktorá sa dostala na 11. miesto v britskom rebríčku UK Singles Chart. Potom nasledovala skladba „138 Trek“ od DJa Zinca, v ktorej experimentoval s drum and bassovou produkciou pri zachovanom tempe 138 úderov za minútu.
Tyrania (Grécko)

Tyrania (od "tyrannos") bola forma samovlády v starovekom Grécku.
Slovo "tyranos" Gréci prevzali pravdepodobne z niektorého východného jazyka, označoval len vládu jednotlivca bez neskoršieho hanlivého prídychu.Grécka tyrania je prechodným obdobím medzi vládou pozemkovej aristokracie a otrokárskym štátom. Prvé doložené použitie tohto výrazu v gréčtine je od starovekého gréckeho básnika Archilocha z Paru, ktorý tyranom nazval Daskylovho syna Gyga z Lýdie.
Tyranom sa mohol stať víťazný vodca vojenského puču alebo ľudového povstania. Boli to jednotlivci, ktorí pochádzali z aristokratických alebo remeselníckych rodín, prípadne aj zo zmiešaných manželstiev. (napr. Kypselos v Korinte, jeho matka pochádzala z aristokratickej rodiny a otec bol remeselník). Keď sa tento titul stal hanlivým, nebolo to preto, že ako sa kto zmocnil vlády, ale ako vládol. Najstarší tyrani boli väčšinou u ľudu obľúbení, lebo robili politiku v ich záujme a obklopovali sa múdrymi radcami. Tyrani druhej generácie spravidla svoju moc zneužívali, dbali hlavne o svoju slávu a nie o prospech ľudu. Už sa viac obklopovali telesnými strážami a boli častejšie zvrhnutí povstaním. V neskoršom období gréckych dejín sa tyrani definitívne zdiskreditovali, keď nastolili autoritatívnu diktatúru opierajúcu sa o žoldnierov. Keďže si niektorí počínali doslova tyransky, v mestách sa uskutočňovali demokratické prevraty.
Tyranie začali vznikať v polovici 7. storočia pred Kr., keď dochádzalo v starovekom Grécku k povstaniam s cieľom zvrhnúť niektoré aristokratické vlády. Historik Thukydides uvádza, že keď sa moc v Grécku zväčšovala a Gréci vynakladali zvýšené úsilie na získavanie peňazí, vo väčšine miest, kde vzrástli finančné príjmy sa k moci dostali tyrani (predtým tam boli dedičné kráľovstvá s vymedzenými výsadami). Tyrani sa v mestách dostávali k moci po odstránení pozemkovej šľachty. Staršie tyranie sa opierali najmä o stredné vrstvy roľníkov a remeselníkov, starali sa o hospodársku prosperitu miest, o rozvoj námorného obchodu a podporovali aj umenie.
Prvá známa tyrania sa nastolila v Korinte okolo roku 657 pred Kr., kde sa vlády ujal Kypselos. (vládol 657627 pred Kr.) Ďalšie podobné vzbury boli potom v Megare, Sikyóne a v ďalších mestách. V roku 632 pred Kr. sa aj v Aténach o takýto prevrat pokúsil Kylón, ale neuspel. Neskôr sa to v Aténach podarilo Peisistratovi, ktorý bol medzi tyranmi starovekého Grécka najvýznamnejšou osobnosťou.
"Nasledujúci zoznam uvádza mená významnejších tyranov Grécka, zoradených chronologicky."
Hrad Švihov

Švihov je gotický vodný hrad v rovnomennom meste na Klatovsku v Česku.
Dejiny.
Medzi českými hradmi patrí k najmladším. Bol postavený v rokoch 1480 – 1489 na príkaz vtedajšieho majiteľa panstva Půty Švihovského z Rýzmberka. V dostavbe opevnenia po jeho smrti pokračovali jeho synovia, ktorí si na stavbu pozvali známeho architekta Benedikta Rejta.
Po rode Švihovských hrad v roku 1548 prevzali Kavkovci z Říčan, zlé hospodárenie ich ale už v roku 1598 donútilo hrad predať rodu Černínovcov z Chudenic. Nasledovala tridsaťročná vojna. Hrad vtedy bezúspešne obliehali švédske vojská.
Po vojne, zrejme zo strachu pred možnou „nedobytnou liahňou protihabsburského odporu“, vydal habsburský cisár Ferdinand III. nariadenie na demoláciu hradu. Vďaka neustálemu odďaľovaniu k nej však v plnom rozsahu nikdy nedošlo, bola iba zbúraná časť hradného opevnenia. Hradné paláce, kaplnka a zvyšné bašty sa neskôr zmenili na panskú sýpku, čím síce celý objekt veľmi utrpel, ochránilo ho to ale od rozsiahlejších prestavieb. Černínovci vlastnili hrad až do roku 1945, kedy bol zoštátnený.
Československý štát prevzal významnú historickú pamiatku v dezolátnom stave. Už v roku 1950 ale začali programové rekonštrukčné práce, v tom čase ojedinelé. Hrad bol opäť zastrešený, interiéry vyčistené, vybavenie hradu zreštaurované. Po povodniach v auguste 2002 sa realizovali ďalšie opravy, ktoré sa týkali najmä sústavy vodných priekop slúžiacich predtým ako súčasť opevnenia.
Architektúra.
Hrad tvoria dva "obytné paláce", päťposchodová vstupná veža a hradná kaplnka postavená na bašte. Iba sčasti zostala zachovaná hradba so štyrmi baštami – Červenou, Bielou, Zelenou a Zlatou, ktorých pozostatky boli vykopané v roku 1951. Okolo hradu sú 2 vodné priekopy – vnútorné na mieste dnešného vnútorného nádvoria a vonkajšie medzi vnútornou a zničenou vonkajšou hradbou. V prípade potreby mohli byť veľmi rýchlo naplnené z troch okolitých rybníkov napájaných kanálmi z rieky Úhlavy. Z vonkajšieho opevnenia sa do súčasnosti zachovala iba jedna valcová bašta.
V hradných interiéroch je vybavenie typické pre obdobie renesancie – nábytok, gobelíny, cínový a olovený riad, keramika, zbrane a brnenia. V Červenej bašte, kaplnke a aj v iných priestoroch hradu sa zachovali cenné nástenné maľby zo 16. storočia. Prístupná je hradná zbrojnica, kuchyňa s originálnym vybavením, kaplnka, fraucimor alebo veľká sála s dreveným renesančným kazetovým stropom pôvodom z dobrovického zámku.
Súčasná prevádzka.
Dnes je hrad pod správou Národného pamiatkového ústavu v Plzni. Prístupné sú dva prehliadkové okruhy – vlastný hrad a hradná kuchyňa. Hrad sa využíva aj ako stredisko kultúry – usporadúvajú sa tu svadby, výstavy, plesy alebo koncerty. Obľubujú ho aj filmári: v roku 1973 sa tu napr. natáčala rozprávka "Tři oříšky pro Popelku".
Perlinov šum

Perlinov šum je počítačom generovaný šum používaný hlavne v počítačovej grafike ako realistická imitácia náhodnej textúry. Vyvinul ho Ken Perlin v roku 1985.
História.
Šum je tvorbou Kena Perlina, ktorý ho vyvinul počas práce pre Mathematical Applications Group, Inc. pre sci-fi film Tron. V roku 1997 Ken Perlin získal ocenenie "Academy Award for Technical Achievement" od Akadémie filmových umení a vied za prínos pre počítačovú grafiku.
Algoritmus.
Perlinov šum sa najčastejšie používa ako dvoj- až trojdimenzionálna funkcia, ale môže sa použiť ľubovoľné množstvo dimenzií.
Daný je bod A, ktorého hodnota sa počíta, n-dimenzionálna mriežka a počet bodov medzi dvoma bodmi mriežky P. Pre každý bod mriežky sa určí vektor s pseudonáhodnou dĺžkou a orientáciou (je dôležité aby sa pre jeden bod určil vždy rovnaký vektor) a vektor idúci z bodu mriežky do bodu A. Následne sa vypočíta skalárny súčin daných vektorov. Hodnota pre bod A je lineárnou interpoláciou pre bod zo súradnicami formula_1 hodnôt všetkých bodov mriežky, ktoré ohraničujú bod A (ich počet je 2n).
Zámok Blatná

Zámok Blatná sa nachádza v rovnomennom meste asi 60 kilometrov severne od Českých Budějovíc a 95 km južne od Prahy. Blatná patrí medzi stavebne historicky najhodnotnejšie a architektonicky najvýznamnejšie pamiatky svojho druhu v Česku.
Pôvodne to bola tvrdza, ktorej počiatky siahajú do 13. storočia. Počas 14. storočia získala charakter gotického hradu.
Dejiny.
Svoje meno získal hrad a po ňom i osada, ktorá pri ňom vyrastala, od močiarov, uprostred ktorých bol postavený.
Prvá písomná zmienka o „Blatnom hrade“ pochádza z roku 1235. Z pôvodného hradu sa dodnes zachovali len zvyšky románskej kaplnky z 13 . storočia, ktoré boli vykopané v roku 1926.
Od 13. storočia patril hrad do majetku pánov Bavorov zo Strakoníc. Podľa správy z roku 1253 tu sídlili johaniti a od roku 1391 páni z Rožmitálu. Vtedy tiež prešiel hrad prvou významnou prestavbou. Za Zdeňka z Rožmitálu († 1398) bol starý dvorec (okrem románskej kaplnky) zbúraný a na jeho mieste postavili kamenný palác s monumentálnou hranolovou vežou v čele. Hrad bol obohnaný kamennou stenou, vodnou priekopou a hlineným valom. Prestavbu dokončil Zdeňkov syn Jan.
Najvýznamnejšia doba hradu nastala v 15. storočí. Vtedy ho vlastnil kráľovský kastelán Zdeněk Lev z Rožmitálu, ktorý si tu vybudoval reprezentatívne sídlo. Prestavbu paláca, hradných múrov a vodnej priekopy viedol Benedikt Rejt.
Po smrti pána Zdeňka Leva (1535) prešiel hrad v roku 1541 do majetku rodu Šternberkovcov. Tí ho však krátko po tom, v roku 1579, predali Janovi z Rozdražova. Jeho syn Václav vystaval na severnej strane nový renesančný palác.
V roku 1695 hrad získal rod uhorských grófov Serényiovcov, za ktorých vlády hrad zachvátil požiar. V dôsledku toho boli v rokoch 1763 – 1767 vykonané na hrade rozsiahle opravy.
V roku 1798 kúpil Blatnú Karel Hildprandt z Ottenhausenu. Hildprandtovci zámok vlastnili až do konfiškácie v rokoch 1948 – 1952. Za nich došlo k pretvoreniu obory na anglický park, bola zbúraná románska kaplnka a niektoré ďalšie budovy a prestavané niektoré časti paláca. K poslednej väčšej úprave došlo za Roberta Hildprandta v rokoch 1850 – 1856, kedy bol hrad pod vedením architekta B. Grubera regotizovaný.
Po roku 1989 sa Kornélia Hildprandtová a jej dcéry Jozefína a Jana, každá so svojím synom, vrátili späť z emigrácie do vlasti a po reštitúcii v roku 1992 pokračujú ďalej v rozsiahlej v rekonštrukcii zámku.
ATTESA

ATTESA (skratka z Advanced Total Traction Engineering System for All-Terrain) je systém pohonu 4 × 4, ktorý používajú niektoré automobily značky Nissan, vrátane niekoľkých modelov značky Infinity.
Je podobný systémom pohonu 4 × 4 ostatných automobiliek, pričom krútiaci moment prechádza z prevodovky do stredového viskózneho samosvorného diferenciálu, ktorý ho rozdeľuje na predný diferenciál a hnacím hriadeľom na zadný diferenciál.
Funkstep

Funkstep (ˈfʌŋkstɛp) je štýl elektronickej tanečnej hudby a zároveň subžáner drum and bassu, dubstepu a takisto funky housu.
História.
Od vzniku dubstepového hnutia v roku 2001, si funkstep získal viacero poslucháčov. Svoju formu si vytvoril do roku 2012 spojením prvkov žánrov dubstep, drumstep, drum and bass, funky house a electro house.
Štefánikova cyklomagistrála

Štefánikova cyklomagistrála je značená cykloturistická trasa vedúca hrebeňom Malých Karpát. Prvá časť v dĺžke 26,2 km z bratislavskej Koliby do sedla Pezinská Baba bola vyznačená v roku 2013 a má pridelenú červenú farbu a číslo 047. Podobne ako súbežná trasa pre pešiu turistiku - Štefánikova magistrála - je pomenovaná podľa významného slovenského astronóma, politika a generála Milana Rastislava Štefánika.
Externé odkazy.
Mapa Štefánikovej cyklomagistrály na oma.sk
Medaila Za zásluhy

Medaila Za zásluhy je nižšie štátne vyznamenanie Česka.
Vznikla v roku 1990. Udeľuje sa ako vyznamenanie osôb, ktoré sa zaslúžili o štát alebo územný samosprávny celok. Delí sa do troch stupňov, ktorým zodpovedá materiál a počet fialových pruhov na stužke. Výtvarným autorom medaily je Jiří Harcuba.
Goa trance

Goa trance je forma elektronickej hudby, ktorej korene siahajú do 80. rokov v indickom štáte Goa.
História.
Tento štýl má svoje korene v štáte Goa z konca 60. a začiatku 70. rokov, ktorý bol hlavnou centrálou hnutia hippies. Je silne ovplyvnený ideálmi a symbolikou generácie z konca 60. rokov, vrátane psychedelických drog, budhizmu a jógy. Jeho priaznivci pochádzali predovšetkým z radov mladých turistov.
Zvuk.
Goa trance obsahuje energické beaty, často v štandardnom tanečnom rytme 4/4. Tempo je približne od 130 do 150 úderov za minútu, hoci niekedy môže mať tempo len okolo 110 a niekedy tiež až okolo 160 úderov za minútu. Často používa veľmi krátke noty (1/16, 1/32), pričom je energickejšie a kompaktnejšie ako iné subžánre trance. Tiež obsahuje prvky psychedelického rocku a zvuku analógových syntetizátorov. Dĺžka skladieb sa pohybuje prevažne od 8 do 12 minút. Skladby sa zameriavajú na energické prechody s použitím zmeny perkusívnych vzoriek.
Významní interpreti.
Nová škola Goa Trance:
Kostol svätého Mikuláša (Tomášov)

Kostol svätého Mikuláša je rímskokatolícky kostol, ktorý sa nachádza v obci Tomášov v okrese Senec. Je farským kostolom farnosti Tomášov. Farnosť patrí do bratislavskej arcidiecézy.
História.
Kalvínska farnosť.
Časť obyvateľstva Félu (starý názov Tomášova) prijalo kalvínsku vieru už v 16. storočí, ale tunajšiu kalvínsku farnosť spustošil arcibiskup Lippay a r. 1657 aj arcibiskup Szelepcsényi. Tunajší kalvíni boli z obce vyhnaní a hľadali útočisko v obci Číčov a časť obce v ktorej sa usadili nazvali "Fél". 10. februára 1700 bol tunajší kostol pridelený katolíkom, lebo tých bola väčšina a kalvínom bolo určené vhodné miesto na stavbu školy, fary a kostola.
Rímskokatolícka farnosť.
Väčšina obyvateľov vyznáva oddávna katolícku vieru. Farnosť sa tu spomína už v 14. storočí. Arcibiskup Szelepcsényi dal tunajší kostol postaviť v roku 1674 v ranobarokovom slohu na mieste staršej stavby. Kostol postavili z kameňa zo záplavami zničeného kostola v Malinove. Kľúčové strieľne na poschodiach veže svedčia aj o obrannom poslaní. Kostol bol zrekonštruovaný v roku 1713 a prestavaný v rokoch 17501755 a nová fasáda bola upravená v poslednej štvrtine 19. storočia v duchu romanticky chápaného historizmu. Interiér kostola bol obnovený za pôsobenia Jána Thaisza vo farnosti v roku 1834. Z tejto obnovy pochádzajú aj dnešné tri oltáre.
Popis kostola.
Kostol je jednoloďový sakrálny priestor s polygonálnym uzáverom svätyne, s prístavbou sakristie na severnej strane, pristavanou vstupnou predsieňou na južnej strane a predstavanou vežou. V nike nad kamenným portálom vchodu do kostola je baroková kamenná socha sv. Mikuláša a nad ňou kamenný erb arcibiskupa Szelepcsényiho. Na južnej stene kostola sú slnečné hodiny z 2. polovice 19. storočia s reliéfom slnka. V lodi je rovný strop, svätyňa je zaklenutá krížovou klenbou, na ktorej je iluzívna maľba z 19. storočia, doplnená okolo r. 1980. Chór v západnej strane lode podopierajú tri arkády. Na hlavnom oltári z 2. polovice 19. storočia je ústredná olejomaľba sv. Mikuláša biskupa rozdávajúceho almužnu, po bokoch sú plastiky anjelov. Po bokoch kostola sú bočné oltáre Ružencovej Panny Márie a Božského Srdca. Na stenách lode a svätyne je 14 olejomalieb zastavení Krížovej cesty z 2. polovice 19. storočia.
Organ, zvony a ohrada.
Na chóre je organ so zásuvkovou sústavou a mechanickou traktúrou, ktorý zhotovil Michal Szlezák z Bratislavy r. 1864 ako svoje prvé dielo. Má jeden manuál a osem registrov (dva pre pedále a šesť pre manuál). Organ bol kompletne rozobraný a zrekonštruovaný v rokoch 20112014. Znovuposvätený bol 6. decembra 2014 pomocným biskupom arcidiecézy Mons. Jozefom Haľkom. Pred postavením súčasného organu, kanonické vizitácie zaznamenali postupne pätregistrový (1756) a šesťregistrový (1781) organ. Vo veži sú dva zvony: malý odlial Joseph Golnes r. 1816, veľký dielňa Richarda Herolda v Komárne r. 1921. Okolo kostola je kovaná ohrada, dielo kováča Alexandra Kohla z Bratislavy z r. 1903.
Zoznam správcov farnosti.
Podľa Ľudovíta Presinszkyho a Jozefa Szalayho:
Podľa zoznamu farárov v cirkevnej matrike:
Podľa iných zdrojov:
Asking Alexandria

Asking Alexandria je anglická metalcorová skupina z Yorku v North Yorkshire. Bola založená v roku 2008 a v súčasnosti sú jej členmi Danny Worsnop (spev), Ben Bruce (sólová gitara), Cameron Liddell (rytmická gitara), Sam Bettley (basová gitara) a James Cassells (bicie).
Hudobný štýl a vplyvy.
Hudba skupiny Asking Alexandria je označovaná hudobnými kritikmi ako screamo, metalcore a electronicore, ktorý sa na každom novom albume objavoval menej a menej. Worsnop na Twitteri označil, že najviac ich ovplyvnila tvorba skupiny Aerosmith.
V rozhovore zas označil Cameron, že ho ovplyvnila tvorba skupín Slipknot, Papa Roach, Mötley Crüe a Guns N’ Roses.
Ben Bruce vo viacerých rozhovoroch potvrdil, že ich vplyvy pochádzajú od interpretov Blink-182, The Beatles, Eric Clapton, B.B. King, Gary Moore, Joe Bonamassa, Metallica, Slipknot, Deep Purple, Michael Bublé, Foreigner a Ozzy Osbourne.
Diskografia.
Reckless &amp; Relentness (2010-2012)
From Death to Destiny (2013–2014)
The Black (2015–2016)
The Fifth One (2017- )
Ocenenia.
Independent Music Awards 2012: "Reckless &amp; Relentless" - Best Metal/Hardcore Album
Theagenes

Theagenes alebo Theagenés () môže byť:
Theagenes môže byť aj:
Stanislav Guštafík

Stano Guštafík je slovenský televízny scenárista, dramaturg, režisér a kreatívny producent. V rokoch 20002007 absolvoval Katedru dramaturgie a scenáristiky na FTF VŠMU. Pre televíziu JOJ v minulosti písal scenáre seriálov ako "Mafstory, Profesionáli," "Aféry, Nevinní" alebo "Dedičstvo". V rokoch 20112015 bol hlavným dramaturgom televízie JOJ. V súčasnosti stále pracuje pre televíziu JOJ, najčastejšie v spolupráci so scenáristkou Kristínou Cibulkovou a režisérom Ivanom Predmerským.
Me &amp; You (pieseň Nero)

„Me &amp; You“ je skladba anglickej drum and bassovej skupiny Nero z ich debutového albumu "Welcome Reality". Skladba bola vydaná ako singel v Spojenom kráľovstve na digitálne stiahnutie dňa 2. januára 2011, pričom vo formáte 12" vinylu bol dostupný o deň neskôr. Dňa 8. januára 2011 singel debutoval na 15. mieste v rebríčku UK Singles Chart a dosiahol 1. miesto v rebríčku UK Indie Chart.
Singel bol vybraný DJom Zanom Lowem za "Hottest Record in the World", dňa 28. september 2010. Dňa 9. januára 2012 bol použitý remix „Me &amp; You“ od skupiny Dirtyphonics v traileri videohry "Gran Turismo 5" a takisto v soundtracku videohry "".
Hudobné video.
Hudobné video k skladbe „Me &amp; You“ bolo prvýkrát zverejnené na portáli YouTube dňa 5. decembra 2010. Do januára 2014 malo video viac ako 9 miliónov zhliadnutí.
Ivan Huljak

Ivan Huljak je slovenský scenárista a producent. Niekedy vystupuje v stand-up comedy show Jána Gorduliča "Silné reči". Pracoval na mnohých projektoch JOJ ako napríklad "Mafstory", "Profesionáli" alebo "Hoď svišťom". Momentálne píše scenáre a je producentom seriálu "Dedičstvo", spolu s Kristínou Cibulkovou a Stanom Guštafíkom.
Hierón

Hierón () môže byť:
Gorgé (dcéra Danaa)

Gorgé alebo Gorga ("Gorgé", ) je v gréckej mytológii dcéra líbyjského kráľa Danaa a a jednej z jeho manželiek Hamadryád.
Podľa antického autora Apollodora z Atén bola Gorgé jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Gorge za manžela vybrali Hippothoa, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Špykiv

Špykiv (; ; ) je sídlisko mestského typu ("селище міського типу") na Ukrajine v Tuľčynskom rajóne Vinnyckej oblasti. Žije tu 3363 obyvateľov.
T-Mobile MDA

MDA (Mobile Digital Assistant) je názov série smatrfónov od známej taiwanskej firmy HTC, predávaných pod značkou operátora T-Mobile.
Na európskom trhu boli dostupné najmä modely: "T-Mobile MDA I", "MDA II" a "MDA III".
Ďalšie vyrábané modely (najmä pre trh USA): "MDA (US)" (HTC Wizard), "MDA Ameo" (HTC Athena), "MDA Compact" (HTC Magician), "MDA Compact II" (HTC Charmer), "MDA Compact III" (HTC Artemis), "MDA Compact IV" (HTC Diamond), "MDA Compact V" (HTC Touch Diamond 2), "MDA Mail" (HTC Excalibur), "MDA Pro" (HTC Universal), "MDA Touch" (HTC Elf), "MDA Touch 256" (HTC Elfin), "MDA Touch Plus" (HTC Niki), "MDA Vario" (HTC Wizard), "MDA Vario II" (HTC Hermes), "MDA Vario III" (HTC Kaiser), "MDA Vario IV" (HTC Raphael)
Podrobnejší zoznam modelov HTC.
Milan Gaľa

Milan Gaľa (* 21. január 1953, Jarovnice – † 1. jún 2012, Košice) bol slovenský politik za KDH, neskôr za SDK a SDKÚ-DS, po nežnej revolúcii poslanec Snemovne národov Federálneho zhromaždenia, v dvoch funkčných obdobiach poslanec Národnej rady SR, od roku 2004 poslanec Európskeho parlamentu.
Biografia.
V roku 1976 vyštudoval Lekársku fakultu Univerzity Pavla Jozefa Šafárika v Košiciach. V roku 1980 zložil atestáciu zo stomatológie. Po nežnej revolúcii sa politicky angažoval. V roku 1990 sa pridal do Okresného národného výboru v Prešove. Od roku 1990 až do roku 2002 bol členom zastupiteľstva v obci Lipany (v roku 1990 tu zastával aj post zástupcu primátora). Vo voľbách roku 1992 bol za KDH zvolený do slovenskej časti Snemovne národov. Vo Federálnom zhromaždení zotrval do zániku Česko-Slovenska v decembri 1992. 
V slovenských parlamentných voľbách v roku 1994 bol zvolený do Národnej rady SR. Zotrval tu do roku 1998. Opätovne sa v slovenskom parlamente objavil po parlamentných voľbách v roku 2002. Pôsobil na poste podpredsedu výboru pre zdravotníctvo. V NR SR zostal do roku 2004. Vo voľbách v roku 2004 bol zvolený do Európskeho parlamentu.
V roku 1994 sa stal predsedom krajskej organizácie KDH. Neskôr sa podieľal na vzniku politických strán SDK a SDKÚ. Bol poradcom premiéra Mikuláša Dzurindu pre zdravotníctvo. V roku 2001 sa stal členom centrálnych orgánov SDKÚ. V krajských voľbách roku 2001 bol zvolený do zastupiteľstva Prešovského kraja. Tento mandát obhájil aj v nasledujúcich volebných obdobiach a zastával ho až do svojej smrti. Publikoval dve zbierky aforizmov. Denník SME ho označil za gentlemana slovenskej politiky.
V parlamentných voľbách v roku 2012 kandidoval do Národnej rady SR za SDKÚ–DS, no nebol zvolený. Zomrel náhle v júni 2012, keď počas jazdy autom dostal srdcový infarkt v blízkosti chatovej osady Girbeš na okraji Košíc.
Gregor XII.

Gregor XII. (vlastným menom "Angelo Corrario"; * asi 1326, Benátky, Taliansko – † 18. október 1417, Recanati) bol 205. pápež. Pápežský úrad zastával v od 30. novembra 1406 do 4. júla 1415.
Po svojom zvolení v Ríme sa stal následníkom Inocenta VII.. V konkláve vtedy zasadalo len 15 kardinálov. Zvolený bol pod podmienkou, že ak avignonský pápež Benedikt XIII. zruší všetky svoje nároky na pápežský stolec, on sa zachová rovnako, aby sa mohla konať nová voľba, a tak by bola ukončená veľká západná schizma (1378 – 1417).
K tomu nedošlo a situácia zostala komplikovaná. Ani jeden pápež nechcel ustúpiť a obaja sa považovali za platne zvolených. Situácia sa vyriešila až na kostnickom koncile. Gregor nominoval Karola z Malatesta a kardinála Dominici di Ragusa za svojich legátov. Kardinál zvolal koncil. Legáti ohlásili, že Gregor opustil pápežský stolec (a vymenovali ho pápežským legátom v Ancone). Koncil potom zosadil tiež protipápeža Jána XXIII. a západná schizma sa tak skončila.
Gregor dožil svoj život v pokoji v Ancone. Je pochovaný v katedrále v Recanati. Pápeži, ktorí vládli po ňom, sú všetci pochovaní v Ríme.
Agathokles

Agathokles alebo Agathoklés () môže byť:
Istros

Istros ("Istros") môže byť:
Hippodameia (dcéra Danaa)

Hippodameia ("Hippodameia") je v gréckej mytológii dcéra líbyjského kráľa Danaa a a jednej z jeho manželiek Hamadryád.
Podľa antického autora Apollodora z Atén bola Hippodameia jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. Apollodoros ale uvádza, že Danaos mal s nimi dve dcéry, ktoré sa volali Hippodameie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Hippodameie za manžela vybrali Istra, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Istros (syn Aigypta)

Istros ("Istros") je v gréckej mytológii syn egyptského kráľa Aigypta a jeho arabskej manželky.
Istros bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Istrovi potom za manželku vybrali Hippodameiu, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Zardonic

Federico Augusto Ágreda Álvarez (* 22. október 1985, Barquisimeto, Larta, Venezuela), viac známy pod umeleckým menom Zardonic, je venezuelský klávesista, DJ, skladateľ, producent a remixér, známy predovšetkým svojimi drum and bassovými remixami skladieb skupín Nine Inch Nails, The Berzerker alebo Gorgoroth. Tiež je známy svojou vlastnou tvorbou, ktorú vydáva cez vydavateľstvá Human Imprint a OWSLA.
Svoje koncerty odohral okrem svojej rodnej krajiny aj v štátoch ako Kolumbia, Ekvádor, Brazília, Argentína, Čile, Panama, Kostarika, Honduras, Salvádor, Guatemala, Mexiko, Portugalsko, Španielsko, Francúzsko, Belgicko, Nemecko, Holandsko, Rakúsko, Česko, Slovensko, Taliansko, Rumunsko, Bulharsko, Rusko a Japonsko.
Borka

Borka (; ľudovo: kôra) je odumretá, vrchná vrstva hustej stonky (kmeňa) alebo koreňa, ktorá tvorí pružný a vodu neprepúšťajúci ochranný obal. Tvoria ju odumreté bunky vonkajšej časti kôry a časti lyka, ktoré neskôr zdrevnatejú.